KRITERIJI PRAĆENJA,VREDNOVANJA I OCJENJIVANJA U NASTAVI KATOLIČKOG VJERONAUKA

|  |  |
| --- | --- |
| **ELEMENTI OCJENJIVANJA** | |
| **ZNANJE:**   * usvojenost programskih sadržaja na obrazovnoj, funkcionalnoj i odgojnoj razini * usmeno i pismeno | **STVARALAČKO IZRAŽAVANJE:**   * usmeno izražavanje * pismeno izražavanje * likovno izražavanje * glazbeno izražavanje * scensko izražavanje |
| **ZALAGANJE:**   * aktivnost na satu * odnos prema domaćoj zadaći * odnos prema priboru * marljivost kod postavljenih zadataka * uključenost u izvanškolske aktivnosti | **KULTURA MEĐUSOBNOG KOMUNICIRANJA:**   * kultura prema svim sudionicima susreta * odnos prema kršćanskim vrednotama |

|  |  |
| --- | --- |
| ZNANJE | |
| OCJENA | OPISNO PRAĆENJE/KRITERIJI ELEMENTA |
| nedovoljan | Učenik ne usvaja ključne pojmove. Ne može sadržaj povezati sa svakidašnjim životom. Nastavni sadržaj ne može izložiti ni djelomično. Ne može interpretirati biblijski tekst ni uz pomoć vjeroučitelja. |
| dovoljan | Učenik teško usvaja ključne pojmove. Usvojeno veoma teško povezuje sa svakidašnjim životom. Čak i uz pomoć vjeroučitelja nepotpuno izlaže nastavni sadržaj. Biblijski tekst interpretira bez detalja i nepotpuno uz pomoć vjeroučitelja. |
| dobar | Učenik usvaja ključne pojmove uz pomoć vjeroučitelja. Usvojeno teže povezuje sa svakidašnjim životom. Pomoću potpitanja izlaže nastavni sadržaj. Biblijski tekst interpretira uz pomoć vjeroučitelja, ali bez puno detalja. |
| vrlo dobar | Učenik uz asocijacije vjeroučitelja usvaja ključne pojmove. Usvojeno povezuje sa svakidašnjim životom uz vjeroučiteljev primjer. Uz podršku vjeroučitelja izlaže nastavni sadržaj. Biblijski tekst interpretira uz pomoć i s dosta detalja. |
| odličan | Učenik izvrsno usvaja ključne pojmove. Usvojeno dobro povezuje sa svakidašnjim životom. Sigurno i potpuno izlaže nastavni sadržaj. Biblijski tekst interpretira s lakoćom i opisuje ga s puno detalja. |

|  |  |
| --- | --- |
| STVARALAČKO IZRAŽAVANJE | |
| OCJENA | OPISNO PRAĆENJE/KRITERIJI ELEMENTA |
| nedovoljan | Učenik se ne ističe ni u jednom obliku stvaralačkog izražavanja. Ne pokazuje motiviranost ni kreativnost u bilo kojem obliku stvaralačkog izražavanja. Nije uspješan ni u grupnom ni u samostalnom izražavanju. Ne iznosi detalje. |
| dovoljan | Učenik ne pokazuje kreativnost, ali se trudi u svakom obliku stvaralačkog izražavanja. Ponekad je uspješan u grupnom izražavanju. Ne pridaje važnost detaljima. |
| dobar | Učenik s radošću pristupa svakom obliku stvaralačkog izražavanja premda mu nedostaje kreativnosti. Uspješan je u grupnom izražavanju kada ga ostali članovi višestruko motiviraju. Ponekad istakne detalje. |
| vrlo dobar | Učeniku ponekad nedostaje kreativnosti za određeni oblik izražavanja. Uspješan je u samostalnom ili grupnom izražavanju. Poneki radovi su bogatiji detaljima. |
| odličan | Učenik se ističe u svim oblicima stvaralačkog izražavanja. Iznimno je uspješan i kreativan u određenom izražavanju. Jednako je uspješan u samostalnom, ali i u grupnom izražavanju. Svaki rad bogat je detaljima. |

|  |  |
| --- | --- |
| ZALAGANJE | |
| OCJENA | OPISNO PRAĆENJE/KRITERIJI ELEMENTA |
| nedovoljan | Učenik nije aktivan ni zainteresiran za rad ni uz neprestani poticaj vjeroučitelja. Ne izvršava zadatke, ne piše domaću zadaću ni ne nosi pribor. Neodgovorno se odnosi prema radu. |
| dovoljan | Učenik je aktivan i zainteresiran za rad uz neprestane poticaje vjeroučitelja. Rijetko izvršava zadatke, piše domaću zadaću i nosi pribor. Potreban je neprestani poticaj za intenzivnije uključivanje u nastavni proces. |
| dobar | Učenik je aktivan i zainteresiran za rad uz česte poticaje vjeroučitelja. Ponekad izvršava zadatke, piše domaću zadaću i nosi pribor. Povremeno mu je potreban poticaj za intenzivnije uključivanje u nastavni proces. |
| vrlo dobar | Učenik je ponekad aktivan i zainteresiran za rad. Uglavnom izvršava zadatke, piše domaću zadaću i nosi pribor. Potrebno je ohrabrenje i poticaj na veću samostalnost. Nesiguran je u svoje znanje pa ga teško iznosi potpunim aktivnim sudjelovanjem. |
| odličan | Učenik je vrlo aktivan i zainteresiran za rad. Redovito izvršava zadatke, piše domaću zadaću i nosi pribor. Iznimno je marljiv i vrijedan. Sa zadovoljstvom pristupa svakom zadatku. Odgovorno se odnosi prema radu. |

|  |  |
| --- | --- |
| KULTURA MEĐUSOBNOG KOMUNICIRANJA | |
| OCJENA | OPISNO PRAĆENJE/KRITERIJI ELEMENTA |
| nedovoljan | Učenik ne želi pomagati drugima. Nemoguća je suradnja s vjeroučenicima i vjeroučiteljem. Ometa odgojno-obrazovni rad i onemogućava njegovo daljnje izvođenje (izaziva nered, stvara buku, priča nakon usmene opomene vjeroučitelja). Nije tolerantan, nije otvoren za suradnju ni za razgovor. Ne poštuje kućni red škole. Nedopušteno koristi informacijsko-komunikacijske uređaje. Prema kršćanskim vrednotama se odnosi s nepoštovanjem. |
| dovoljan | Učenik rijetko želi pomagati drugima. Potrebno je neprestano usmjeravanje na toleranciju, suradnju i razgovor. Rijetko poštuje kućni red škole. Ponekad se s poštovanjem odnosi prema kršćanskim vrednotama. |
| dobar | Učenik uglavnom pomaže drugima. Ponekad rado surađuje, razgovara i tolerantan je. Povremeno poštuje kućni red škole. Uglavnom se s poštovanjem odnosi prema kršćanskim vrednotama. |
| vrlo dobar | Učenik rado pomaže drugima i surađuje s vjeroučenicima. Uglavnom je tolerantan i raspoloživ za drugoga. Uglavnom poštuje kućni red škole. S poštovanjem se odnosi prema kršćanskim vrednotama. |
| odličan | Učenik s ljubavlju pomaže drugima. Vrlo lijepo surađuje s učenicima i vjeroučiteljem. Komunikativan je i tolerantan. Otvoren je za suradnju, razgovor i razumijevanje. Uvažava druge i prihvaća njihove ideje. S poštovanjem se odnosi prema kršćanskim vrednotama. Poštuje kućni red škole. |

Vjeroučiteljice: Anemari Vugrinec, Nina Somođi, Pavla Mesarić, Monika Kuzma

Monika Varošanec